<classify> MABINGWA watetezi wa Ligi Kuu soka Tanzania Bara, Simba leo wanaanza mchezo wa mzunguko wa pili dhidi ya JKT Tanzania kwenye Uwanja wa Taifa, Dar es Salaam.Rekodi za msimu uliopita zinaibeba Simba baada ya kupata matokeo mazuri katika mechi zote dhidi ya maafande hao. Lakini pia mechi ya raundi ya kwanza ilishinda mabao 3-1.Kwa matokeo hayo yaliyopita yanaipa nafasi Simba kuendeleza ubora wake kwenye uwanja wa nyumbani ambao haijapoteza mchezo wowote tangu kuanza kwa msimu huu licha ya kuonekana kutokuwa kwenye ubora wake iliyokuwa nayo mwanzoni mwa msimu.Timu hizo zinakutana Simba ikiongoza kwenye msimamo kwa pointi 50 baada ya kucheza michezo 19, kushinda 16 kupata sare mbili na kupoteza mchezo mmoja. JKT Tanzania inashika nafasi ya nane kwa pointi 27 baada ya kucheza michezo 19, kushinda saba, sare sita na kupoteza sita.Katika ubora ni timu mbili zinazotofautiana, Simba ni bora kuanzia kwenye safu ya ushambuliaji ikiongoza kwa kufunga mabao mengi kuliko timu yoyote ikifikisha mabao 42 na kuruhusu kufungwa mabao 10 huku JKT ikifunga 19 na kuruhusu kufungwa 19. Pamoja na ubora uwanjani mambo yanaweza kuwa tofauti kutegemeana na mbinu za kila mmoja dhidi ya mchezo huo na umuhimu wa nafasi wanazopigania.JKT inahitaji kuwa makini kutokana na ubora wa wachezaji wa Simba siku za karibuni kuwa mkubwa baadhi wakionekana kwenye kiwango na kasi kama Hassan Dilunga, Francis Kahata na Gerson Fraga.Ingawa pia, kuna washambuliaji wake hatari zaidi akiwemo Meddie Kagere anayeongoza kwa kufunga mabao 12. Huenda Simba wakamchezesha mchezaji wake wa zamani Shiza Kichuya aliyejiunga na klabu hiyo katika dirisha dogo la usajili.Kwa upande wa JKT kuna Danny Lyanga, Hassan Materema na wengine wenye uwezo ikiwa tu Simba itawadharau inaweza kuona moto wao. Timu hizo zinapaswa kuheshimiana kwani yeyote anaweza kuibuka na ushindi ingawa mara nyingi timu bora zimekuwa zikipata upinzani mkali kwa timu zinazoonekana ndogo kwasababu nazo zinataka kuonyesha kuw  <topic>: KITAIFA 